laion/Wikipedia-Exotic huggingface dataset:
.xxx

‎.xxx (הגייה באנגלית: דוט טריפל-X) היא סיומת אינטרנט מצונזרת שנועדה עבור אתרי אינטרנט פורנוגרפיים. הארגון המצנזר הוא העמותה הבינלאומית לאחריות ברשת (IFFOR). ועד חברת האינטרנט ללא כוונת רווח ICANN הצביע עבור אישור הסיומת ב-18 במרץ 2011. הסיומת נכנסה לתוקף באינטרנט ב-15 באפריל 2011. הצעת הסיומת ‎.xxx לאתרים בעלי תוכן מיני הייתה כלי אחד להתמודדות בקונפליקט של אלו שרוצים גישה לאתרים מסוג זה, לאלו שרצו למנוע את הגישה בפני ילדים ומתבגרים או על ידי מעסיקים שרצו למנוע את הגישה לחומר זה בפני המועסקים שלהם במקום העבודה. השמת סיומת אחידה לכל אתרי הפורנוגרפיה עוזרת לסווג ולרכז אותם ומקלה את התהליך של חסימת האתרים. ביקורות נגד הרעיון טוענות שכיוון שלא קיימת דרישה נגד ספקי אתרי הפורנוגרפיה להשתמש בסיומת מסוימת, אתרים אלו ימשיכו להשתמש בסיומות כרצונם ולא בסיומת ‎.xxx וכתוצאה מכך החסימה של האתרים תמשיך להיות מסובכת. קיימת גם דאגה שפעילות הסיומת ‎.xxx תוביל לחקיקה שתכריח את האתרים בעלי התוכן המיני להשתמש בסיומת זו, מה שיוביל לסכסוכים חוקיים באשר לחופש הביטוי, להגדרה "תוכן מיני" ולשיפוט. קיימות גם עדויות מוקדמות לכך שסיומות ‎.xxx עשויות להירכש על ידי אתרים ללא קשר לתוכן מיני, במטרה לעזור לשיווק אתריהם תוך כדי פיתוי גולשים להיכנס לאתר שהם עשויים לחשוב שהוא אתר פורנוגרפי כשלמעשה הוא לא. דוגמה לכך היא אתר kite.xxx, המשתמש בסיומת העשויה להתפרש כאתר פורנוגרפי אך למעשה תוכן האתר הוא גלישת קיט. האתר משתמש בסיומת זו כדי למשוך גולשים למטרת קידום מכירות ובנוסף כדי ליצור זלזול והומור על המשתמש. מדיה וקבצים בנושא .xxx בוויקישיתוף
אנדרה איו

אנדרה מורגן רמי איוּ (באנגלית: André Morgan Rami Ayew ‏האזנה‏Ⓘ‏; נולד ב-17 בדצמבר 1989 בסקלין) הוא כדורגלן גנאי המשחק בלה האבר ובנבחרת גאנה. איו הוא שיאן ההופעות של נבחרת גאנה. איו התחיל לשחק בגיל 10 בקבוצת נניה בגאנה ב-1999. ב-2005 הוא עבר לשחק בקבוצת הנוער של אולימפיק מרסיי בצרפת, בה שיחק בעבר אביו. ב-2007 איו עבר לקבוצה הבוגרת של מרסיי. כעבור עונה אחת הוא הושאל ללוריאן וכעבור עוד עונה הוא הושאל לארל. לאחר עונה בארל הוא חזר לשחק במרסיי. ב-10 ביוני 2015 חתם בסוונסי סיטי מהפרמייר ליג בהעברה חופשית. ב-8 באוגוסט 2016 חתם בווסטהאם יונייטד עבור 20 מיליון אירו. ב-31 בינואר 2018 חזר איו לסוונסי סיטי וחתם לשלוש וחצי שנים. ב-25 ביולי 2018 הושאל לפנרבחצ'ה לעונה אחת. בסיום העונה חזר איו לסוונסי שירדה לצ'מפיונשיפ, ובעונת 2019/2020 כבש איו 15 שערים ב-44 הופעות בצ'מפיונשיפ כשבעונה לאחר מכן הוא כבש 16 שערים ב-43 הופעות בצ'מפיונשיפ. ב-22 ביולי 2021 חתם איו על חוזה של שנתיים בא-סד מהליגה הקטארית. ב-2 בפברואר 2023, 4 ימים לאחר ששוחרר מא-סד הקטרית, חתם איו בנוטינגהאם פורסט מהפרמייר ליג. לאור העובדה שלאיו יש גם אזרחות צרפתית וגם אזרחות גנאית, הוא היה יכול לבחור אם ללכת לנבחרת צרפת או לנבחרת גאנה. בסופו של דבר הוא החליט ללכת לנבחרת גאנה, בעקבות אביו. הוא היה הקפטן של נבחרת הנוער של גאנה, ובזמנו הנבחרת ניצחה באליפות אפריקה לנוער ב-2009 ובגביע העולם בכדורגל עד גיל 20 באותה שנה. איו נכלל בסגל נבחרת גאנה למונדיאל 2010 ביחד עם אחיו עבדול רחים. הוא גם נכלל בסגל הנבחרת למונדיאל 2014 ביחד עם אחיו ג'ורדן. נכלל בסגל נבחרת גאנה לטורניר מונדיאל 2022. נכלל בסגל נבחרת גאנה לטורניר גביע אפריקה לאומות 2023. איו הוא בנו של הכדורגלן עבדי פלה ואחיהם של הכדורגלנים ג'ורדן איו ועבדול רחים איו. אולימפיק מרסיי הסופר קאפ הצרפתי: 2010, 2011 גביע הליגה: 2011, 2012 נבחרת גאנה אליפות אפריקה לנוער: 2009 גביע העולם בכדורגל עד גיל 20: 2009 כדורגלן השנה באפריקה של ה-BBC‏: 2011 הכדורגלן הגנאי של השנה: 2011 מדיה וקבצים בנושא אנדרה איו בוויקישיתוף אנדרה איו, ברשת החברתית אקס (טוויטר) אנדרה איו, ברשת החברתית אינסטגרם אנדרה איו, באתר Transfermarkt אנדרה איו, באתר Soccerway אנדרה איו, באתר BDFutbol אנדרה איו, באתר WorldFootball.net אנדרה איו, באתר National Football Teams אנדרה איו, באתר FootballDatabase.eu אנדרה איו, באתר ESPN Andre Ayew joins Qatari giants Al Sadd - MyJoyOnline.com, www.myjoyonline.com, ‏2021-07-21 (באנגלית אמריקאית) Nottingham Forest Football Club, Forest complete signing of André Ayew, Nottingham Forest Football Club Otto Addo announces squad for World Cup finals באתר הרשמי של התאחדות הכדורגל הגנאית, 14 בנובמבר 2022 (באנגלית) CAN 2023 : la liste du Ghana sans Partey ni un réfractaire ! באתר Afrik Foot, ‏ 1 בינואר 2024 (בצרפתית)
קר סמית'

קר ואן קליב סמית' (באנגלית: Kerr Van Cleve Smith; נולד ב-9 במרץ 1972) הוא שחקן אמריקאי, מוכר בעיקר בזכות דמותו כג'ק מקפי בדרמת הנעורים דוסון קריק ששודרה בין השנים 1998–2003 ברשת הטלוויזיה האמריקאית The WB ובמשחקו בסדרה מכושפות בתפקיד קייל ברודי. סמית' גם שיחק בסרטי האימה יעד סופי משנת 2000 ובלאדי ולנטיין 3D משנת 2009. סמית' נולד באקסטון, פנסילבניה שבארצות הברית, למשפחה נוצרית. אביו היה יועץ פיננסי. יש לו אחות בשם אליסון. סמית' סיים את לימודיו בבית הספר התיכון הנדרסון במחוז צ'סטר בפנסילבניה. מאוחר יותר למד באוניברסיטת ורמונט. סמית' החל את קריירת המשחק שלו בסדרה "כשהעולם מסתובב" בה שיחק את דמותו של טדי יוז בשנים 1996–1997, בסרט יעד סופי, ובתפקיד אורח בסדרה מכושפות בתפקיד הסוכן קייל ברודי. במשחקו בדמות ג'ק מקפי בעונה השנייה של הסדרה דוסון קריק מרשת הטלוויזיה The WB, סמית' גילם תלמיד בית ספר תיכון בן 16 כאשר במציאות היה בן 26. סמית' היה בן 31 בסיום שש השנים שבהם שודרה הסדרה. הוא היה הגבר הראשון שהתנשק עם גבר בסדרת טלוויזיה אמריקאית, בעונה השלישית של דוסון קריק. בתוכנית המתיחות פאנק'ד של ערוץ הטלוויזיה האמריקאי MTV, סמית' היה האדם האחרון שנמתח. בשנת 2007, הוא הופיע מספר פרקים בסדרת הטלוויזיה הפופולרית CSI: ניו יורק בדמותו של אנדרו "דרו" בדפורד, המטרידן ה-333. סמית' גם שיחק בסדרת הטלוויזיה האמריקאית חיים בלתי צפויים בדמותו של שדרן רדיו בשם ראיין תומאס. סמית' שיחק בתפקיד אורח בסדרת הטלוויזיה NCIS, שם גילם את דמותו של ג'ונאס קוב, קצין בחיל הים, שמתגלה כרוצח סדרתי שבמטרותיו לרצוח אנשי חיל הים. הופעתו האחרונה בסדרה הייתה בפרק האחרון של העונה השמינית. סמית' היה נשוי לשחקנית הרמוני אברט בין 2003–2009. סמית' הוא טייס מוסמך וחובב מוטוקרוס. קר סמית', ברשת החברתית אקס (טוויטר) קר סמית', ברשת החברתית אינסטגרם קר סמית', במסד הנתונים הקולנועיים IMDb (באנגלית) קר סמית', באתר AllMovie (באנגלית) קר סמית', באתר Rotten Tomatoes (באנגלית) קר סמית', במסד הנתונים הקולנועיים KinoPoisk (ברוסית)
The Fear

"The Fear" הוא שיר של הזמרת הבריטית לילי אלן. השיר יצא לאור ב-9 בדצמבר 2008 כסינגל הראשון מאלבום האולפן השני של אלן, It's Not Me, It's You. תחילה אמור היה השיר "Everyone's at It", הרצועה הפותחת את האלבום, לצאת לאור כסינגל הראשון מהאלבום, אך לבסוף הוחלט להוציא את השיר "The Fear" במקומו. דמו של השיר בשם "I Don't Know" דלף לאינטרנט באפריל 2008. מילות השיר מדברות על אורח החיים של הידוענים, וקיימים בו אזכורים עקיפים למשבר הכלכלי הגדול של שנות ה-30 של המאה ה-20. השיר זכה להצלחה במצעדים. השיר הגיע לפסגת מצעד הסינגלים הבריטי, שם נשאר במשך ארבעה שבועות והגיע לתואר זהב. במצעד הסינגלים של ארצות הברית "בילבורד הוט 100" הגיע הסינגל למקום ה-80, והיה לשיר השני של אלן שנכנס למצעד זה. בישראל הגיע השיר למקום הראשון במצעד מדיה פורסט. בשנת 2009 זכה השיר בפרס "Q" לשיר הטוב ביותר. שנה לאחר מכן זיכה השיר את אלן בשני פרסי "Ivor Novello". הקליפ לשיר צולם בבדפורדשייר שבבריטניה, ובו מופיעה אלן, תחילה בקרוואן ואחר כך בארמון צבעוני, כאשר ברקע בלונים ואריזות מתנה ענקיות. על פי דיווחים, עלויות הקליפ הגיעו לכ-50,000 לירה שטרלינג. הקליפ אמור היה להתפרסם לראשונה ב-4 בדצמבר בערוץ 4 הבריטי, אך דלף קודם לכן, ולכן הועלה שעתיים לפני השידור ליוטיוב. מידע על היצירה "The Fear" באתר מיוזיק בריינז Lily, Lady Gaga and Muse Celebrate Q Awards מידע על The Fear, באתר המצעד האוסטרי, ארכיון
אנרכו-טבעונות

אנרכו-טבעונות, טבעונרכיזם או טבעונות אנרכיסטית היא פילוסופיה פוליטית מודרנית הטוענת לטבעונות ולאנרכיזם ומנסה ליצור פרקטיקה למהפכה חברתית. הפילוסופיה הזאת טוענת כי המערכת ההיררכית פוגעת באדם ובבעלי חיים לא אנושיים. האידיאל של דוגלי השיטה הוא ביצוע שינויים אשר ייטיבו עם בעלי החיים והאדם. התומכים בפילוסופיה זאת לרוב מתייחסים אליה כשילוב של שתי פילוסופיות שונות, או טוענים כי במהותן, גם טבעונות וגם אנרכיזם אלו פילוסופיות שטוענות את אותם הדברים. יש המתארים את התנועה כתנועה אנרכיסטית לזכויות בעלי חיים, כהסתכלות אנטי-סוגנית על אקו-אנרכיזם וכפרקטיקה אנרכיסטית לשחרור בעלי חיים. אנרכו-טבעונים לרוב רואים סוגי דיכוי שונים בחברה כקשורים, מאטטיזם, גזענות ואפליה מינית עד לאנתרופוצנטריות. הם מגדרים את הטבעונות כפילוסופיה רדיקלית שרואה את המערכת ההיררכית כגורם פוגעני כלפי בעלי החיים ו/או האדם. אנרכו-טבעונים יכולים להיות בעד או נגד רפורמות בתחום זכויות ורווחת בעלי חיים, אך הם לרוב לא מגבילים את עצמם לשינויים במסגרת החוק. הפילוסופיה הצוגה לראשונה בידי בראין א. דומיניק בספרו שחרור בעלי חיים ומהפכה חברתית, וקודמה לאחר מכן בידי הלהקה האנרכו-פאנקיסטית וירוס. החזית לשחרור בעלי חיים מדיה וקבצים בנושא אנרכו-טבעונות בוויקישיתוף
דייגו אנטוניו רייס

דייגו אנטוניו רייס (בספרדית: Diego Antonio Reyes Rosales, נולד ב-19 בספטמבר 1992) הוא כדורגלן מקסיקני שמשחק בטיגרס ובנבחרת מקסיקו. רייס משחק כקשר מרכזי וכמגן מרכזי. דייגו אנטוניו רייס נולד במקסיקו סיטי. הוא החל לשחק בנוער של קלוב אמריקה ונחשב לאחת הכישרונות הגדולים בקבוצה. רייס עלה לקבוצה בוגרים של קלוב אמריקה בגיל 17. הוא שיחק בקבוצה במשך 4 עונות וב-1 ביולי 2013 עבר לפורטו תמורת 7 מיליון אירו. רייס שותף בנבחרות הצעירות של מקסיקו. במסגרת הנבחרת עד גיל 20 הוא זכה עם מקסיקו בטורניר טולון (2012). במסגרת הנבחרת האולימפית (על גיל 23) הוא זכה בטורניר הכדורגל של המשחקים הפאן-אמריקאיים 2011 וכן במדליית זהב בטורניר הכדורגל באולימפיאדת לונדון (2012). רייס שיחק במקסיקו החל מקופה אמריקה 2011 שאליה הגיע נבחרת הנוער. בנבחרת הבוגרת הוא החל לשחק ב-2013 והשתתף בגביע הקונפדרציות 2013. הוא נבחר לסגל הנבחרת למונדיאל 2014 ושולב כמחליף במשחק שמינית הגמר בו הודחה מקסיקו. קלוב אמריקה אליפות מקסיקנית: קלאוסורה 2013 הנבחרת האולימפית של מקסיקו מדליית זהב אולימפית: 2012 המשחקים הפאן-אמריקאיים: 2011 טורניר טולון: 2012 נבחרת מקסיקו גביע הזהב: 2015 אישיים רוקי השנה בליגה המקסיקנית: קלאוסורה 2011 מדיה וקבצים בנושא דייגו אנטוניו רייס בוויקישיתוף דייגו אנטוניו רייס, ברשת החברתית פייסבוק דייגו אנטוניו רייס, ברשת החברתית אקס (טוויטר) דייגו אנטוניו רייס, ברשת החברתית אינסטגרם דייגו אנטוניו רייס, באתר Transfermarkt דייגו אנטוניו רייס, באתר Soccerway דייגו אנטוניו רייס, באתר BDFutbol דייגו אנטוניו רייס, באתר WorldFootball.net דייגו אנטוניו רייס, באתר National Football Teams דייגו אנטוניו רייס, באתר FootballDatabase.eu
רבי יצחק נפחא

רבי יצחק נפחא היה אמורא ארץ ישראלי בן הדור השני והשלישי. כינויו "נפחא" (המעיד על מקצועו, נפח) המופיע לעיתים קרובות בתלמוד הבבלי אינו מופיע כלל בתלמוד הירושלמי. היה חבר בבית מדרשו של רבי יוחנן, והרבה מאמרים אמר בשמו. תלמידיו החשובים של ר' יוחנן, רב אמי ורב אסי, היו יושבים לפני ר' יצחק. כבר בימי ר' יוחנן הגיע למעלה גבוהה בתורה, ופעם כשחלק על ר' יוחנן באגדה, אמר ריש לקיש: "טובים דברי נפחא מדברי בר נפחא" (ר' יוחנן נקרא בתלמוד לעיתים בשם "בר נפחא"). רבים מחכמי ארץ ישראל למדו איתו הלכה ואגדה ומסרו מאמרים בשמו. ר' יצחק ירד מארץ ישראל לבבל ובא בקשר עם ראשי חכמיה. החכמים שאיתם התרועע הרבה היו רב לוי (גם הוא בעל אגדה ידוע) ורב נחמן, רבי אבהו, ורבי חנינא בר פפי. בנו היה רבי יוחנן בן רבי יצחק נפחא. ר' יצחק היה מבעלי האגדה הפוריים ביותר בדורו. החשיב מאוד את האגדה, כי סבר שהיא מחזקת את מורל העם ומעודדת את רוחו שלא להתייאש בגלל העוני והסבל ששררו באותו הדור. לעומת זאת, על הזנחת בני דורו את ההלכה ונטייתם הגוברת לאגדה היה אומר: "לשעבר כשהייתה הפרוטה מצויה, היה אדם מתאווה לשמוע דבר משנה ודבר תלמוד. ועכשיו כשאין הפרוטה מצויה, וביותר שאנו חולים מן המלכות, אדם מתאווה לשמוע דבר מקרא ודבר אגדה". את העניות ששררה בימיו בארץ ישראל הוא מתאר: "על הדורות הללו נאמר "ואכלת את עשב השדה", שאדם משכים על שדהו ואוכלה עד שהיא עשב" – ביטוי לכך שהאדם אינו יכול לחכות עד שהתבואה תבשיל. ר' יצחק היה בעל הלכה ובעל אגדה כאחד. פעם ישבו לפניו רב אמי ורב אסי. אחד אמר "יאמר מר הלכה" ואחד אמר "יאמר מר אגדה". התחיל לאמר הלכה – אחד לא הניח לו, התחיל לאמר אגדה ואחד לא הניח לו. אמר להם: ”אמשול לכם משל למה הדבר דומה, לאדם שיש לו שתי נשים – אחת ילדה ואחת זקנה. ילדה מלקטת לו לבנות, וזקנה מלקטת לו שחורות – נמצא קירח מכאן ומכאן”. לבסוף אמר שתי אמרות – דבר אגדה ודבר הלכה – על אותו פסוק. "אם יאמר לך אדם יגעתי ולא מצאתי – אל תאמין, לא יגעתי ומצאתי – אל תאמין, יגעתי ומצאתי – תאמין". "אין הברכה מצויה אלא בדבר הסמוי מן העין". אודות מקום קבורתו מופיע בספר הגלגולים: "חוץ לטבריה, כנגד כותל הצפוני של החומה – וקרוב אליו, יש שם כמו שניים או שלושה כוכין, ואומרים כי הם קברי צדיקים, ואיני זוכר מה שאומרים העולם. ונלע"ד שאומרים שרבי יצחק נפחא אחד מהם, והודה לי מורי שהם קברי צדיקים. ונלע"ד שאמר לי, שהוא כמו שאומרים בני אדם". לשיטת רש"י "רבי יצחק" שבכל התלמוד הוא רבי יצחק נפחא, ונקרא גם בשמות הבאים: "יצחק בן טבלא"; "יצחק בן חקלא"; "יצחק בן אלעא"; "יצחק בן אחא דשמעתא"; ו"יצחק בן פנחס". לשיטת רשב"ם קיים חילוק בין דברי אגדה ודברי הלכה בתלמוד. חמשת הכינויים הללו מתייחסים לאמורא המוזכר באגדתא ששמו האמיתי הוא "יצחק בן פנחס", ואילו "רבי יצחק" המוזכר בהלכה בשמו האמיתי הוא "יצחק בן אחא". הרב אהרן הימן, "רבי יצחק נפחא", תולדות תנאים ואמוראים, לונדון, תר"ע, חלק ב, עמודים 802-800, באתר היברובוקס תלמוד בבלי, מסכת בבא בתרא, דף קמ"ב, עמוד ב', תלמוד בבלי, מסכת בבא קמא, דף קי"ז, עמוד ב' ראו אודותיו במשה יהודה בלוי (עורך), "רבי יצחק נפחא", יחוסי תנאים ואמוראים, ברוקלין ה'תשנ"ד, עמודים רס"ז, באתר היברובוקס. בראשית רבה, פרשה כ', פסקה י' תלמוד בבלי, מסכת בבא קמא, דף ס', עמוד ב'. תלמוד בבלי, מסכת מגילה, דף ו', עמוד ב' תלמוד בבלי, מסכת תענית, דף ח', עמוד א' הקדמה ל"ז בפירושו לתלמוד בבלי, מסכת פסחים, דף קי"ד, עמוד א'.
לה קיאקה

לה קיאקה (בספרדית: La Quiaca) היא עיר קטנה בצפון פרובינציית חוחוי בארגנטינה. העיר נמצאת על גבול ארגנטינה-בוליביה, מול העיר ויאסון, כשביניהן מפריד נהר לה קיאקה. לה קיאקה נמצאת במרחק של 289 קילומטרים מסן סלבדור דה חוחוי, בירת פרובינציית חוחוי. העיר מוזכרת פעמים רבות בארגנטינה כיישוב הצפוני ביותר במדינה, למרות שבפועל יש מספר יישובים צפוניים ממנה. לה קיאקה היא אנטיפודית בקירוב להונג קונג. לה קיאקה נוסדה ב-10 בספטמבר 1883, אולם הממשל הכיר בייסודה רק ב-28 בפברואר 1907, לאחר שנים של משא ומתן בין המתיישבים והממשל. את העיר משרת נמל התעופה לה קיאקה, שנמצא במרחק של כ-7 קילומטרים דרום-מזרחית לעיר. הגשר הבינלאומי אורסיו גוסמן עובר מעל נהר לה קיאקה ומקשר בין לה קיאקה וויאסון. מדיה וקבצים בנושא לה קיאקה בוויקישיתוף ערך זה הוא קצרמר בנושא יישובים בארגנטינה. אתם מוזמנים לתרום לוויקיפדיה ולהרחיב אותו.
בוריספיל

בוריספיל (באוקראינית: Бориспіль, ברוסית: Борисполь) היא העיר השלישית בגודלה[דרושה הבהרה] במחוז קייב שבצפון-מרכז אוקראינה, ומשמשת כמרכז המנהלי של מחוז משנה בוריספיל. העיר מרוחקת כשלושים קילומטרים מעיר הבירה קייב. מקור שם העיר הוא משמו היווני של הדנייפר, בוריסטנס (Βορυσθένης). התיעוד הראשון של העיר הוא משנת 1154, שמה הנוכחי הוא מ-1590. בשנת 1956 שודרגה בוריספיל למעמד של עיר. נמל התעופה הבינלאומי בוריספיל הסמוך לעיר, הוא נמל התעופה הראשי של אוקראינה, ומשמש את מרבית הטיסות הבינלאומיות במדינה. לבוריספיל הסכם ערים תאומות עם העיר דומודדובו שבמחוז מוסקבה, רוסיה. פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא בוריספיל בוויקישיתוף אתר האינטרנט הרשמי של בוריספיל "בוריספיל", באתר JewishGen (באנגלית) בוריספול, בתוך: אליעזר דוד רוזנטל, מגילת הטבח, כרך ראשון עמ' 72–73, באתר היברובוקס בוריספול ביברייסקיה אנציקלופדיה (ברוסית). (ברוסית) ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.
המפלגה הדמוקרטית של כורדיסטן האיראנית

המפלגה הדמוקרטית הכורדית של איראן (KDPI), המכונה גם המפלגה הדמוקרטית של כורדיסטן האיראנית (PDKI) - היא מפלגת אופוזיציה כורדית פעילה, אך בלתי חוקית ברפובליקה האסלאמית של איראן, אשר פעיליה הם בעיקר גולים כורדים. המפלגה הוקמה בשנת 1945 באזורים כורדיים במערב איראן ובתוך זמן קצר הפכה לכוח המוביל בבדלנות כורדית באיראן. מאבקה של מפלגה זו לעצמאות כורדית הגיע לשיא עם הקמת רפובליקת מהאבאד ב-1946, אם כי הרפובליקה פורקה בתוך מספר חודשים בלבד והכורדים נחלו מפלה קשה. למרות המפלה בשנת 1946, מאבק אלים של המפלגה הדמוקרטית הכורדית של איראן התחדש לקראת סוף שנות השישים והגיע לשיא במרד הכורדי של 1979, מיד לאחר המהפכה האסלאמית. המאבק המזוין של המפלגה הכורדית הדמוקרטית דוכא ביד קשה בידי משטר האייתולות החדש, אך התנגדות אלימה נמשכה עד 1983 וחודשה שוב ב-1989. פרק זה במאבק המזוין הגיע לסיומו רק ב-1996, לאחר כ-40 אלף קורבנות, רובם כורדים. רוב חבריה הבכירים של המפלגה חוסלו בידי סוכנים איראניים, ופעילות המפלגה כמעט הוקפאה עם הכרזת הפסקת אש חד-צדדית מצד הכורדים ב-1996. במהלך שנות האלפיים המוקדמות, המפלגה הדמוקרטית של כורדיסטן האיראנית נמנעה מפעילות בדלנית, במקביל לתקופת כהונתו של הנשיא אכבר האשמי רפסנג'אני, שנחשב למתון מבין נשיאי הרפובליקה האסלאמית של איראן. המפלגה לא השתתפה במרד של ארגון מפלגת החיים החופשיים של כורדיסטן (PJAK), ושמרה על פרופיל נמוך עד שנת 2014, אז החלו מתחים בין PDKI לבין המשטר וכן מתחים בין PJAK לתנועות כורדיות נוספות להתגלגל לכדי אלימות. בספטמבר 2014 חלה היתקלות ראשונה מזה שנים רבות בין PDKI לבין כוחות הביטחון של איראן, עם שישה הרוגים מצדו של המשטר. היתקלות נוספת במאי 2015 בין PDKI לבין מי שהוגדרו על ידיה כ"סוכנים איראנים במסווה פעילי PKK" הובילה ל-4 הרוגים של PDKI ו-2 פעילים לא מזוהים בלבוש כורדי. ביוני 2015, רצף הלחימה המשיך עם 6 הרוגים למשמרות מהפכה. המהפכה האיראנית מדיה וקבצים בנושא המפלגה הדמוקרטית של כורדיסטן האיראנית בוויקישיתוף אתר האינטרנט הרשמי של המפלגה הדמוקרטית של כורדיסטן האיראנית איראן 2007: ניתוח גאואסטרטגי, קתדרת חייקין לאסטרטגיה, אוניברסיטת חיפה, 2008, עמ' 59 ציטוט: "תנועת האופוזיציה הכורדית שהוקמה בשנת 1940 במטרה להקים מדינה כורדית עצמאית"
נבחרת שווייץ בכדורגל עד גיל 21

נבחרת שווייץ בכדורגל עד גיל 21 היא נבחרת הכדורגל הצעירה של שווייץ, המייצגת אותה בתחרויות בינלאומיות לנבחרות צעירות. הנבחרת השתתפה פעמיים באליפות אירופה בכדורגל עד גיל 21 כאשר השג השיא שלה היה המקום השני ב-2011. 1978–2000 - לא העפילה 2002 - חצי הגמר 2004 - שלב הבתים 2006 - 2009 - לא העפילה 2011 - מקום שני 2013 - לא העפילה ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.
וילמוש ואנצאק

וילמוש ואנצאק (בהונגרית: Vilmos Vanczák -‏ IPA‏: [ˈvilmoʃ ˈvɒnt͡saːk]; ‏נולד ב־20 ביוני 1983) הוא כדורגלן עבר הונגרי ששיחק כבלם וכמגן ימני. ואנצאק ערך 79 הופעות בנבחרת הונגריה. ואנצאק התחיל לשחק כדורגל במחלקת הנוער של דיאוסגיורי. בגיל 17 הצטרף למחלקת הנוער של ואשאש וכעבור שנה עבר לאויפשט. בקיץ 2009 הושאל לסינט טרוידן הבלגית. ב-17 ביולי 2007 ואנצאק חתם ל-4 שנים בסיון, עימה זכה ב-2 גביעים בעונות 2008/2009 וב-2010/2011. ואנצאק משמש כקפטן הקבוצה. בשנת 2016 עזב את סיון לאחר תשע עונות, וחתם בפושקש אקדמיה מליגת העל ההונגרית. ואנצאק ערך את הופעת הבכורה שלו בנבחרת הונגריה במשחק ידידות ב-2004 כאשר החליף את אדם קומלושי הפצוע. ב-3 במרץ 2010 הבקיע את שער הבכורה שלו בנבחרת בתיקו 1-1 נגד רוסיה. בשנת 2015 פרש מהנבחרת. מדיה וקבצים בנושא וילמוש ואנצאק בוויקישיתוף וילמוש ואנצאק, באתר Transfermarkt וילמוש ואנצאק, באתר Fussballdaten.de (בגרמנית) וילמוש ואנצאק, באתר Soccerway וילמוש ואנצאק, באתר WorldFootball.net וילמוש ואנצאק, באתר National Football Teams וילמוש ואנצאק, באתר FootballDatabase.eu וילמוש ואנצאק, באתר ESPN פרופיל המאמן, באתר Transfermarkt וילמוש ואנצאק ב-magyarfutball (הונגרית) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
.ae

.ae היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים באיחוד האמירויות הערביות. הסיומת, שנפתחה בשנת 1992, היא סיומת פעילה ונפוצה ביותר בעיקר בקרב תושבי איחוד האמירויות הערביות. סיומת זו מנוהלת על ידי UAE Telecommunications Regulatory Authority ו-aeDA. בשנת 2008, aeDA. הודיעה שרשומים בסיומת זו מעל ל-90,000 שמות מתחם. תהליך ההרשמה באיחוד האמירויות הערביות הוא תהליך קל ולכן הרבה מתפתים להירשם ב-ae. הנרשמים שולחים את שם המתחם המבוקש ומקבלים אותו תוך ימים ספורים. גם שחזור סיסמאות המתחם הוא דבר קל שיכול להיעשות באופן מקוון ללא צורך להתנייד מהבית. סיומת האינטרנט מחולקת לתתי-הסיומות הבאות: .ae - ישויות מסחריות, ארגונים ואנשים פרטיים .co.ae - ישויות מסחריות .net.ae - ספקי אינטרנט .gov.ae - ארגונים ממשלתיים .ac.ae - מוסדות חינוכיים על-תיכוניים .sch.ae - בתי ספר פרטיים או ציבוריים .org.ae - ארגוניים לא-מסחריים .mil.ae - צבא .pro.ae - מקצועניים .name.ae - אנשים פרטיים מדיה וקבצים בנושא .ae בוויקישיתוף אתר האינטרנט הרשמי של .ae .ae Domain Administration (.aeDA) whois service for .ae list of .ae accredited registrars UAEnic, the former delegate of .ae. IANA .ae whois information UAE seeking to be the first country to use Arabic script in domain names www.domainer.ae - .ae domain auctions and aftermarket site ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
גוראן פופוב

גוראן פופוב (נולד ב-2 באוקטובר 1984) הוא כדורגלן מקדוני המשחק בווארדאר סקופיה מליגת העל המקדונית. פופוב התחיל את הקריירה שלו בבלסיצה איתה עלה לליגת העל המקדונית. אחרי עונת השאלה בפרודפטיקי בה לא שיחק עבר לא.א.ק. אתונה בינואר 2004. לאחר ששוחרר ממנה הצטרף להכוכב האדום בלגרד. הוא ערך את הופעת הבכורה שלו בהפסד 5-0 לפ.ס.וו. איינדהובן בשלב הבתים של ליגת האלופות. בשל פציעות רבות מיעט לשחק והוא הושאל לאודרה וודז'יסלאב שלזיה. בקיץ 2005 עבר לאגאלו בה שיחק שנתיים, ובקיץ 2007 הושאל ללבדיאקוס. בקיץ 2008 עבר להירנביין איתה זכה בגביע ההולנדי ב-2009. ביוני 2010 עבר לדינמו קייב תמורת 1.8 מיליון אירו. ב-10 באוגוסט 2012 פופוב היה אמור להיות מושאל לסטוק סיטי אך העסקה לא יצאה לפועל מפני שהשחקן לא הצליח להשיג רישיון עבודה. ב-3 בפברואר 2013, פופוב הורחק לראשונה בקריירה בטענה שירק על קייל ווקר בהפסד 1-0 לטוטנהאם הוטספר. ב-9 ביולי 2013 הושאל לעוד שנה לוסט ברומיץ' אלביון, ובקיץ 2014 חזר לדינמו קייב. ב-18 בספטמבר 2014 חזר למקדוניה הצפונית כאשר חתם בווארדאר סקופיה. בצעירותו, פופוב שיחק בנבחרות הצעירות של מקדוניה הצפונית. בשנת 2004 הוא ערך את הופעת הבכורה שלו בנבחרת. ב-30 במאי 2004 הוא הבקיע את שער הבכורה שלו בניצחון 2-4 נגד אסטוניה. לפופוב יש 46 הופעות בנבחרת ו-2 שערים. מדיה וקבצים בנושא גוראן פופוב בוויקישיתוף גוראן פופוב, באתר Transfermarkt גוראן פופוב, באתר Soccerway גוראן פופוב, באתר BDFutbol גוראן פופוב, באתר WorldFootball.net גוראן פופוב, באתר National Football Teams גוראן פופוב, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
פלקלינגן

פלקלינגן (בגרמנית: Völklingen) היא עיר במחוז זארבריקן שבמדינת חבל הסאר שבגרמניה. העיר שוכנת על גדות הנהר סאר, 10 ק"מ ממערב בירת החבל זארבריקן. העיר ידועה במתחם תעשיות הברזל בפלקלינגן שבשנת 1994 הוכרז על ידי ארגון אונסק"ו כאתר מורשת עולמית. מדיה וקבצים בנושא פלקלינגן בוויקישיתוף אתר האינטרנט הרשמי של פלקלינגן (בגרמנית) פלקלינגן, ברשת החברתית פייסבוק פלקלינגן, ברשת החברתית אקס (טוויטר) פלקלינגן, ברשת החברתית אינסטגרם ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
משה עמי-עד

משה עמי-עד (קריגסר) (1886 – 8 באפריל 1948) היה איש העלייה השנייה. עבד בסג'רה ובחוות כנרת. היה בקבוצה שהקימה את אום ג'וני ובהמשך היה שותף להקמת קואופרטיב מרחביה, תל עדשים ודגניה ב'. היה בין מייסדי נהלל וחי עם משפחתו ביישוב. משה נולד ב-1886 בנובו פולטבקה שברוסיה (מהמושבות החקלאיות היהודיות שבפלך חרסון) לטובה ויצחק קריגסר. בשנת 1908 הגיע לארץ ישראל במסגרת העלייה השנייה. הצטרף לקולקטיב בסג'רה ובהמשך היה חבר בלגיון העבודה. הצטרף לחוות כנרת והיה בין מובילי המרד נגד מנהל החווה, האגרונום משה ברמן שבעקבותיו פרש עם עוד קבוצת מורדים שנקראה "קבוצת הכיבוש" והיה שותף להסכם עם ארתור רופין להתיישבות הראשונה באום ג'וני. בקבוצה זו היו שותפים גם אליעזר שוחט, חיים צימרמן, צבי נדב, ישראל בלוך, ישראל בצר ושפרה שטורמן-בצר. לאחר שנה באום ג'וני ועם סיום החוזה עם המוסדות ההתיישבותיים הוחלפה הקבוצה על ידי אנשי הקומונה החדרתית ומשה הצטרף לקבוצה שהקימה את קואופרטיב מרחביה על אדמות הכפר פולה. בעקבות סכסוך עם תושבי הכפר השכן סולם נכלאו משה ועוד 13 מתיישבים בבתי הכלא בנצרת ובעכו למשך כשנה. בתקופת עבודתו של משה במרחביה הכיר והתחתן עם שרה בת מנוחה ומשה שטורמן (ילידת 1886). ב-1912 פרצה המלחמה האיטלקית-עות'מאנית ומשה התגייס לצבא הטורקי ושרת במשך כ-9 חודשים בתפקידי שמירה בירושלים. ב-1913 היה משה בין מקימי תל עדשים. לשם עבר עם משפחתו. ב-1914, עם פרוץ מלחמת העולם הראשונה התגייס משה בשנית לצבא הטורקי ויחידתו הוצבה בשפרעם. בעקבות פרשת מחתרת ניל"י הוחלט לפרוק את החיילים היהודים מנשקם ולשלחם לעבודות כפיים. החלטה זו הביאה את משה לערוק מהצבא והוא ומשפחתו התיישבו בבן שמן. ב-1919 היה משה שותף בהקמת דגניה ב' שם שהה כשנה עד שהמקום נמסר להתיישבות קבע לקבוצת כפר אוריה בהנהגתו של לוי אשכול. לאחר עזיבת דגניה ב' עבד משה בסלילת כביש עפולה-נצרת וחיפה-נצרת. ב-1922 היו משה ושרה שותפים להקמת המושב השיתופי הראשון נהלל. במושב זה עסקו בחקלאות. לזוג נולדו 5 ילדים. משה נפטר בנהלל ב-1948 ונקבר בבית הקברות במושב. אשתו שרה נפטרה ב-1966 ונקברה גם היא בנהלל. משה שינה את שמו מקריגסר לעמי-עד. משה קריגסר, קובץ "השומר", תל אביב: הוצאת ארכיון העבודה, תרצ"ז-1937 שמואל דיין, עם אבות ההתיישבות, הוצאת מסדה, 1968, עמודים 207-213 משה עמי-עד (קריגסר) ב "אלבום יזרעאל - שמות ראשונים", המוזיאון לראשית ההתיישבות בעמק שבקיבוץ יפעת (אורכב) פטירתו של משה קריגסר (עמי-עד), דבר, 9 באפריל 1948 על מותו של משה קריגסר, דבר, 27 בדצמבר 1948 שמואל דיין, יובל שנים לאום ג'וני, דבר, 16 באוקטובר 1959 המרד פרץ ב-11 באוקטובר 1909 בעקבות כוונתו של ברמן לגייס פועלים ערבים לעבודת הדישה קבוצת מקימי מרחביה כללה בין השאר את פנחס שניאורסון, צבי נדב, יצחק נדב, מרדכי יגאל, מאיר חזנוביץ, צבי בקר, ישראל בצר, אליעזר שוחט, ראובן קורקין, משה שר, משה שחר, רבקה ניסנוב, אלעזר פינקלשטיין, אסתר בקר, שרה קריגסר, יחזקאל ניסנוב, שמואל הפטר, יצחק הוז וסעדיה פז התקרית עם תושבי סולם החלה לאחר שמרדכי יגאל השומר הותקף על ידי כנופיית שודדים מסולם וירה והרג את בן השיך של סולם אחותה שפרה בצר נישאה לישראל בצר ואחות אחרת, אסתר בקר נישאה לצבי בקר